Työskentelyohje oppilaille

# Veden suodatus

Marian hanasta tulee ainoastaan likaista vettä vesiputken hajoamisen vuoksi. Hänellä on kuitenkin jäänyt edellisiltä sateilta ämpärillinen sadevettä ja hän muistelee nähneensä jossain ohjeet vedensuodattimen rakentamiseen. Teidän tehtävänne on auttaa Mariaa rakentamaan toimiva vedensuodatin seuraavista tarvikkeista:

* + Juomapullo
	+ Hiekka
	+ Hiili
	+ Suodatinpaperi

Ottakaa kaksi näytettä vedestä talteen ja suodattakaa toinen näytteistä.

Samaa vettä voidaan puhdistaa monella eri tavalla: puhdistakaa suodattamanne vesi vielä kemiallisesti tabletilla. Vertailkaa alkuperäistä ja suodatettua vesinäytettä keskenään.

**Kysymyksiä**:

Miten suodattuminen on tapahtunut?

Tutustu vesikoulu.fi -sivuston materiaaliin: <http://vesikoulu.fi/assets/docs/vesikoulu_tietopaketti_juomavedesta.pdf>

<http://www.vesikoulu.fi/assets/docs/vesikoulu_tietopaketti_jatevedesta.pdf>

Millaisia eri veden puhdistusmenetelmiä on olemassa? Kuvaile menetelmiä. Missä niitä käytetään? Mihin tarkoitukseen?

Ajattele merivettä, järvivettä, hanavettä, lähdevettä ja kuravettä:

Millaista vettä joisit?

Millaisella vedellä voisit pestä hampaasi?

Millaisella vedellä voisit pestä hiuksesi?

Miten puhdasta wc-pöntön veden tulisi olla?

Tutustu asuinalueesi pohjavesikarttaan sivustolla <https://www.paikkatietoikkuna.fi/>. Valitse karttatasoksi VPD Pohjavesi.

Kuinka pohjavesi muodostuu?

Missä sijaitsevat alueesi pohjavesialueet?